Jon Lennonning bir tutam sochi kimoshdi savdosida 35 ming dollarga sotildi

The Beatles musiqa guruhi asoschisi Jon Lennonning bir tutam sochi AQShning Texas shtatidagi Dallas shahrida bo‘lib o‘tgan kimoshdi savdosida 35 ming dollarga sotildi. Bu haqda Heritage Auctions kimoshdi savdo uyi bergan ma’lumotga asosan “RBK” xabar qilmoqda.

Lennonning uzunligi 10 santimetr bo‘lgan soch tolasi o‘rami musiqachi 1966-yilda “Men qanday qilib urushda g‘alaba qozondim” filmida suratga tushganda nemis sartaroshi tomonidan Germaniyada qirqib olingan. Sartarosh soch tutamini esdalik uchun olib qolib, uni 50 yil davomida saqlab kelgan.